 กลับมาทาน Daisho สาขาโฮมโปร เพชรเกษมอีกแล้วครับ เป็นร้านอาหารญี่ปุ่นที่ใกล้ตัว ร้านเงียบๆสะอาด นั่งสบาย ความสดของวัตถุดิบอาจจะไม่ได้พรีเมี่ยม แต่ก็รสชาติดี ทานได้บ่อยๆ ชุดข้าวปลาย่างเกลือ หอมๆเค็มกำลังพอดี มีเครื่องเคียง กิมจิและซุปมิโสะมาในชุด อีกชุดเป็นซูชิเซ็ท ปลาดิบรวม เซ็ทราคานี้แล้วมีหอยปีกนกด้วย ถือว่าราคาไม่แพงเลย ร้านนี้เล็ก โปร่ง พนักงานเลยดูแลเอาใจใส่ได้ทั่วถึง คอยเติมน้ำให้ตลอด 